@s)…Djuda nos AMIGU , dal bu OPINION
Ê fla:
“Nsta pasa pa um momento muito complicado di nha vida, n ka podi guarda tudu dentro nha cabeça e de nha coraçon.
Nten 20 anu e nunca nca vivi ku nhas pais biologico.Es sta separado e es ta vivi na paises diferente.
Sempre es contan ma nha mae ta amaba nha pai tcheu, e el nunca é ca ama nha mae.
Nha pai sempre trata nha mae mutu mal, tevi um tempo ki nha mae kreba el, es era adolescente, mas el sempre el despreza amor de nha mae.
Nha pai casa ku otru mudjer e nha mae sigui si vida.
Dja ten alguns anos ki nha pai encontran e é busca sabe verdade e um pouco sobre nha passado, nha pai flan ma antes é ka conxeba nha mae dretu e ma es dois es era muito jovens e é ka sabia certo si era amor quel ki é ta xintia pa nha mae.
Mas agora dja ten uns tempos ki nha pai sta conta um otru verson, é sta fla ma é descubre ma na verdade é ta ama nha mae, e ma é foi um burro e cego pamodi é ka descubre antes ma nha mae ki é sim mudjer de si vida, é sta fla ma é ka ta konsigui mas vivi sem nha mae, e ma é kré nha mae pa el.
Ami n acredita na si palavras, es ca sta odja kumpanhero dja ten tcheu anu e somente es ten contacto pa telefone ou atraves di internet.
Um dia nha pai surprendem kantu é contan si aventuras de si passado, é contan ma ainda é teni txeu ex-namoradas ki ta provocal, ki kré sta cuel.
N fal ma n ka ta acredita e é dan si palavra passe, pa em confedência pan odja kusé ki si ex-namoradas sta faze.
Na chat n atxa nha pai ku si ex-namoradas de passado, na faze até sexo virtual, e nha pai ta uza mesmu palavras ki é ta uza ku nha mae, pa é konkista otrus mudjeres.
Mensagens ki outrus mudjeres ta mandal, é ta manda pa nha mae pa é faze ma el é don juan sedutor.
Desde kel dia n perde nha confiança nel, e tudo dia nu ta briga e é fla ma nsta invade si privacidade e ma nsta faze de tudo pa é ka fica ku nha mae. Ami n ta ama nha mae,n kré pa é ser feliz.
Mesmo ki el é nha pai n ka ta apoial si é sta errado. Djé pidim desculpa e é flan ma é nha mae ki é ta ama, e ma so é sta na goza ku kes otrus mudjeres.
Na país undi ki nha mae sta vivi, n teni la um empresa e nha ex-cunhado ki sta gere es empresa pamodi nha mae ta okupa si tempo ku otrus trabadjos. Nha ex-cunhado apaixona pa nha mae e nha pai gosi sta acuzan ma n sta dá grande força na nha amigo pa fica ku nha mae, e isso ka é verdade.
Nha pai kré pa nha mae ama só el e pa é ka ser de mas ninguen, mas nha pai sta kontinua casado e na brinca ku otrus mudjerers na internet. Nhos atxa ma keli é amor ki é ta xinti pa nha mae?
Nhos atxa ma n sta invade se privacidade pamodi n sta exigi respeto pa mudjer ki pon na mundo?
N sta errado pamodi n sta fla nha pai kel ki é verdade?
É sta xinti mesmo amor pa nha mae ou keli é um sentimento di posse?
Por favor pa alguen djudan comprende es sentimento..
Tcheu alguen sta flan ma tudo ki nha pai sta faze é um jogo, pamodi ami é um homi rico e é atxa man kré poi tudo na nome de nha mae.
Apesar de ki nha mae é um mudjer ku alguns poder el é ka mesti nada di mi.
Será ki nha pai sta fingi ma é ta ama nha mae?
**Djuda nos AMIGU
Dal bu opinion….komenta
**Txeka li kusê ki seguidores di pagina komenta sobre es asuntu> FACEBOOK
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn ast_Latn kea_Latn kea_Latn kea_Latn kea_Latn kea_Latn kea_Latn